 ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI

HOTĂRÂRE

Nr. 57 din 28.11.2022 


Privind organizarea unui proiect cultural-artistic „SĂ ÎMPĂRTĂȘIM TRADIŢII”- concurs online cu participarea copiilor din satele comunei Blândeşti  . 


Consiliul Local Blândeşti, judeţul Botoşani, întrunit în şedinţa ordinară din data de 28.11.2022;
Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi expunerea de motive a viceprimarului comunei Blândeşti – Constantin Ciobanu prin care se susţine necesitatea şi oportunitatea proiectului; proiectul cultural-artistic „SĂ ÎMPĂRTĂȘIM TRADIŢII”- concurs online nr. 2307/4803/2022 întocmit de Scoala Gimnazială nr. 1 Blandesti; referatul de specialitate  nr.  4820/2022 întocmit de compartimentul financiar-contabil; rapoartele  de avizare a comisiilor de specialitate ale Consiliului Local al comunei Blândesti;
În baza art. 129, aliniat (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, aliniat (1), litera a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
HOTĂRĂŞTE


ART. 1 Consiliul Local al comunei Blândesti aprobă organizarea proiectului cultural-artistic „SĂ ÎMPĂRTĂȘIM TRADIŢII”- concurs online cu participarea copiilor din satele comunei Blândeşti  care se va desfăşura în localul Şcolii Gimnaziale  nr. 1 Blândeşti.

ART.  2 Concursul se va desfăşura în baza proiectului cultural-artistic „SĂ ÎMPĂRTĂȘIM TRADIŢII”- concurs online nr. 2307/4803/2022 întocmit de Şcoala Gimnazială nr. 1 Blândeşti, din anexa care face parte integrantă din prezenta hotărâre.

ART.  3 Se aprobă suma de 8000 lei pentru premierea copiilor câştigători. 


ART. 4 Primarul comunei Blândeşti împreună cu comisia de organizare va duce la îndeplinire prevederile prezentei hotărâri.

Preşedinte de şedinţă

Consilier local – Georgică LOZNEANU 




 Contrasemnează





                         
        
    Secretar general comună 

    
   






   Eduard-Dorel OROŞANU
